ai4bharat/Pralekha huggingface dataset:
భారీ పరిశ్రమల మంత్రిత్వ శాఖ
కోవిడ్-19 పై జరుగుతున్న పోరాటానికి సహకరిస్తున్న ' భెల్'
ఇంతవరకు 5లక్షల క్యూబిక్ మీటర్లకు పైగా ఆక్సిజన్ సరఫరా చేసిన భెల్ యూనిట్లు
ఆక్సిజన్ ఉత్పత్తిని ఎక్కువ చేయడానికి చర్యలు
కోవిడ్-19 మహమ్మారి రూపంలో ఎదురైన సమస్యను ఎదుర్కొని క్లిష్ట పరిస్థితి నుంచి గట్టెక్కడానికి జాతీయ స్థాయిలో జరుగుతున్న ప్రయత్నాలకు ' భెల్'  తనవంతు సహకారాన్ని అందిస్తూ ప్రజలను ఆదుకోవడానికి చర్యలను అమలు చేస్తోంది. భోపాల్, హరిద్వార్ లలో ఉన్న ' భెల్' యూనిట్లు తమ వద్ద ఉన్న వనరులతో తమ చుట్టుపక్కల ఉన్న ప్రాంతాలకు అవసరమైన మెడికల్ ఆక్సిజన్ సరఫరా చేశాయి.
' భెల్' హరిద్వార్ యూనిట్ రోజుకి 24,000 క్యూబిక్ మీటర్ల ఆక్సిజన్ ను ఉత్పత్తి చేయగల సామర్ధ్యం కలిగి ఉంది. దీనిని ప్లాంట్ సొంత అవసరాల కోసం ఉత్పత్తి చేస్తున్నారు. అయితే, ఏప్రిల్ మధ్యలో ఆక్సిజన్ కు ఏర్పడిన కొరతను దృష్టిలో ఉంచుకుని రోజుకి 3,000 సిలిండర్లను ఆక్సిజన్ తో నింపగల సామర్ధ్యాన్ని సమకూర్చుకుంది. వారం రోజుల రికార్డ్ వ్యవధిలో అన్ని వనరులను సమకూర్చుకుని సిబ్బంది సహకారంతో రేయింబవళ్లు పనిచేసి ' భెల్' ఈ సామర్ధ్యాన్ని సమకూర్చుకుంది. ఈ ప్లాంట్ ఇప్పటివరకు ఆస్పత్రులు మరియు జిల్లా అధికారులు, పిఎస్యులు, ఉత్తరాఖండ్, యుపిలోని సాయుధ దళాలు మరియు ఎన్సిఆర్ ఢిల్లీ అవసరాలను తీర్చడానికి దాదాపు 67,000 సిలిండర్లు  వైద్య ఆక్సిజన్ను సరఫరా చేసి వేలాది మంది ప్రాణాలను రక్షించడంలో తనవంతు సహకారాన్ని అందించింది.
ఇదేవిధంగా, ' భెల్' భోపాల్ ప్లాంట్ ఇప్పటివరకు 1,74,000 క్యూబిక్ మీటర్ల ఆక్సిజన్ను  మధ్యప్రదేశ్ లోని కస్తూర్బా హాస్పిటల్, ఎయిమ్స్, మిలిటరీ హాస్పిటల్, రైల్వే హాస్పిటల్, పోలీస్ హాస్పిటల్తో పాటు వివిధ ప్రైవేట్ ఆసుపత్రులకు సరఫరా చేసింది.
వైద్య అవసరాల కోసం ఆక్సిజన్ సరఫరాకు పెరిగిన డిమాండ్ ను దృష్టిలో ఉంచుకుని ' భెల్' హైదరాబాద్ యూనిట్ 12 ఏళ్లుగా నిరుపయోగంగా ఉన్న ఆక్సిజన్ ప్లాంటుకు అత్యవసర మరమ్మత్తులు సర్వీసింగ్ చేసి రికార్డు సమయంలో దీనిలో ఉత్పత్తిని ప్రారంభించింది. ఈ ప్లాంట్ రోజుకి 2000 క్యూబిక్ మీటర్ల ఆక్సిజన్ ఉత్పత్తి సామర్ధ్యాన్ని కలిగి ఉంది. దీనిని అవసరమైన ఆసుపత్రులకు సరఫరా చేస్తారు.
' భెల్' ఇతర యూనిట్లలో కూడా ఆక్సిజన్ ఉత్పత్తి సౌకర్యాలను ఏర్పాటు చేయడానికి ప్రయత్నాలు జరుగుతున్నాయి. జాతీయ అవసరాలకు స్పందించడానికి ' భెల్' సిద్ధంగా ఉంది.
భారతదేశంలో అతిపెద్ద ఇంజనీరింగ్ మరియు ఉత్పాదక సంస్థలలో ' భెల్' ఒకటి. దేశ ఆర్ధిక వ్యవస్ధలో 180 ప్రధాన రంగాలకు అవసరమైన పరికరాల డిజైన్, ఇంజనీరింగ్, నిర్మాణం, పరీక్ష, కమీషనింగ్ మరియు సర్వీసింగ్ కార్యక్రమాలను ' భెల్' చేపడుతోంది.
నూతన మరియు పునరుత్పాదక శక్తి మంత్రిత్వ శాఖ
పవన విద్యుత్ అమలులో అగ్ర రాష్ర్టాలుగా రాజస్తాన్, గుజరాత్, తమిళనాడు
పవన విద్యుత్ దినోత్సవం నిర్వహించుకున్న భారత్; పవన విద్యుత్ వినియోగంలో భవిష్యత్ భారత్ శక్తిని అన్వేషిస్తూ రోజంతా వేడుకలు
భారత ప్రభుత్వ నవ్య, పునరుత్పాదక ఇంధన వనరుల మంత్రిత్వ శాఖ ఈ ఏడాది జూన్ 15వ తేదీన ప్రపంచ పవన విద్యుత్ దినోత్సవ వేడుకలు న్యూఢిల్లీలో నిర్వహించింది. ఈ సందర్భంగా రోజంతా కార్యక్రమాలు నిర్వహించారు. ఇప్పటి వరకు సాధించిన విజయాన్ని వేడుగ్గా చేసుకునేందుకు, భారతదేశంలో పవన విద్యుత్ అమలు వేగాన్ని పెంచే మార్గాలు అన్వేషించడం లక్ష్యంగా పవన్-ఊర్జా : భారత భవిష్యత్ కు శక్తి అనే పేరిట ఈ కార్యక్రమాలు నిర్వహించారు. దేశంలో పవన విద్యుత్ పురోగతి, ఆఫ్ షోర్ పవన అభివృద్ధి, దేశంలో పవన విద్యుత్ తయారీ వాతావరణం, పవన విద్యుత్ కు హరిత ఫైనాన్స్ పటిష్ఠత అనే అంశాలపై లోతుగా చర్చించారు.
2030 నాటికి 500 గిగావాట్ల పునరుత్పాదక ఇంధన సామర్థ్యం సాధించాలన్న లక్ష్యానికి భారత ప్రభుత్వం పూర్తిగా కట్టుబడి ఉన్నదని నవ్య, పునరుత్పాక ఇంధన మంత్రిత్వ శాఖ కార్యదర్శి శ్రీ భూపీందర్ సింగ్ బల్లా అన్నారు. పవన విద్యుత్ రంగాన్ని అభివృద్ధి చేయడం ద్వారా గాలి సామర్థ్యాన్ని వినియోగించడంలో అన్ని రాష్ర్టాలు అందించిన సేవలను ఆయన కొనియాడారు.
2022-23 ఆర్థిక సంవత్సరంలో సాధించిన విజయాలకు రాజస్తాన్, గుజరాత్, తమిళనాడు రాష్ర్టాలను కార్యదర్శి అభినందించారు. గరిష్ఠ స్థాయిలో పవన విద్యుత్ ఉత్పత్తిని సాధించినందుకు రాజస్తాన్ ను, ఓపెన్ యాక్సెస్ సహా గరిష్ఠ స్థాయిలో పవన విద్యుత్ జోడించినందుకు గుజరాత్ ను, విండ్ టర్బైన్లకు విద్యుత్ ను పునరుద్ధరించినందుకు తమిళనాడును ఆయన సత్కరించారు.
నేషనల్ ఇన్ స్టిట్యూట్ ఆఫ్ విండ్ ఎనర్జీ  భూమట్టానికి 150 మీటర్ల ఎత్తులో రూపొందించిన విండ్ అట్లాస్ ను ఈ సమావేశంలో ప్రారంభించారు. ప్రస్తుతం దేశంలో భూమట్టానికి 150 కిలోమీటర్ల ఎత్తులో పవనవిద్యుత్ సామర్థ్యం 1164 గిగావాట్లున్నట్టు అంచనా.
కేంద్ర, రాష్ర్ట ప్రభుత్వాల అధికారులు; విండ్ టర్బైన్ల తయారీదారులు, డెవలపర్లు; అంతర్జాతీయ, దేశీయ ఆర్థిక సంస్థలు; కేంద్ర ప్రభుత్వ రంగ సంస్థలు, విద్యా సంస్థలు, మేథావులు, ఈ రంగంతో సంబంధం ఉన్న ఇతర భాగస్వాములు ఈ కార్యక్రమంలో చురుగ్గా పాల్గొన్నారు.
నేషనల్ ఇన్ స్టిట్యూట్ ఆఫ్ విండ్ ఎనర్జీ, శక్తి సస్టెయినబుల్ ఎనర్జీ ఫౌండేషన్, భారత విండ్ టర్బైన్ తయారీదారుల సంఘం, ఇండియన్ విండ్ పవర్ అసోసియేషన్, విండ్ ఇండిపెండెంట్ పవర్ ప్రొడ్యూసర్స్ అసోసియేషన్ సమన్వయంతో ఈ వేడుకలు నిర్వహించారు.
గత కొన్ని సంవత్సరాల కాలంలో పవన విద్యుత్ విభాగంలో భారతదేశం ఎన్నో అడుగులు ముందుకేసింది. ప్రపంచంలో పవన విద్యుత్ సామర్థ్యంలో ప్రపంచంలో నాలుగో స్థానంలో ఉంది. 2030 నాటికి మొత్తం విద్యుదుత్పత్తి స్థాపక సామర్థ్యంలో 50 % శిలాజేతర ఇంధనాల ద్వారా సాధించాలన్న, 2070 నాటికి నెట్ జీరో సాధించాలన్న భారతదేశ కృషి ఫలించడంలో పవన విద్యుత్ కీలక పాత్ర పోషిస్తుంది. భారతదేశానికి అటు సముద్ర ఉపరితలం మీద, ఇటు భూ ఉపరితలం పైన గరిష్ఠంగా పవన విద్యుత్ ఉత్పత్తి చేయగల సామర్థ్యం ఉంది. ప్రభుత్వం చేస్తున్న నిరంతర కృషి కారణంగా ప్రస్తుతం భారత్ 15 గిగావాట్ల పవన విద్యుత్ ఉత్పత్తి సామర్థ్యం సాధించింది. ఆత్మ నిర్భర్ లో కీలకంగా నిలిచింది.
వ్యవసాయ మంత్రిత్వ శాఖ
లాక్ డౌన్ నేపథ్యంలో ఐసిఏఆర్ కార్యకలాపాలను సమీక్ష చేసిన వ్యవసాయ మంత్రి శ్రీ నరేంద్ర సింగ్ తోమర్
మనుషులపై కోవిడ్-10 పరీక్షలలో నిమగ్నమైన మూడు ఐసిఏఆర్ సంస్థలు
లాక్ డౌన్ లో దేశవ్యాప్తంగా కోట్లాది రైతులకు సహాయకారిగా అనేక చర్యలు చేపట్టిన ఐసిఏఆర్
అన్ని వ్యవసాయ విశ్వవిద్యాలయాలు ఆన్ లైన్ లో తరగతులు నిర్వహించవలసిందిగా ఆదేశించిన శ్రీ తోమర్
కోవిడ్-19 వ్యాప్తి చెందడం, దేశవ్యాప్తంగా లాక్డౌన్ కారణంగా ఉన్న సమస్యలను అధిగమించడానికి రైతులకు సహాయపడటంలో తీసుకుంటున్న చర్యలపై కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ భారత వ్యవసాయ పరిశోధన మండలి  కార్యకలాపాలను సమీక్షించారు. మూడు ఐసిఎఆర్ సంస్థలు మానవులపై కోవిడ్-19 పరీక్షలో నిమగ్నమై ఉండగా, లాక్ డౌన్ సమయంలో రైతులకు సహాయం చేయడానికి ఐసిఎఆర్ అనేక ప్రయత్నాలు చేపట్టింది. దేశవ్యాప్తంగా కోట్ల మంది రైతులకు సలహాసూచనలు ఇస్తోంది. అన్ని వ్యవసాయ విశ్వవిద్యాలయాలను ఆన్లైన్ తరగతులు నిర్వహించాలని శ్రీ తోమర్ ఆదేశించారు.
ఐసిఎఆర్ రైతుల కోసం జాతీయ, రాష్ట్ర-నిర్దిష్ట సలహాలను జారీ చేసిందని, 15 ప్రాంతీయ భాషలలోకి అనువదించిన ఈ సలహాలను డిజిటల్ వేదికల ద్వారా విస్తృతంగా ప్రచారం చేసిందని ఐసిఎఆర్ డైరెక్టర్ జనరల్ డాక్టర్ త్రిలోచన మోహాపాత్ర సమీక్ష సమావేశంలో వెల్లడించారు. వ్యవసాయ సంబంధిత కార్యకలాపాలకు ఇచ్చిన మినహాయింపుల గురించి రైతులకు తగిన విధంగా తెలియజేస్తున్నట్లు ఆయన తెలిపారు. ముఖ్యమైన వ్యవసాయ కార్యకలాపాల సమయంలో. అన్ని జాగ్రత్తలను అనుసరించాలని ఆయన అన్నారు.
వ్యవసాయ మంత్రి శ్రీ నరేంద్ర సింగ్ తోమర్ ఆదేశాల మేరకు ఇప్పటికే 5.48 కోట్లకు పైగా రైతులకు అన్ని రాష్ట్రాలలో 1,126 సలహాసూచనలను ఎం.కిసాన్ పోర్టల్ ఉపయోగించి కృషి విజ్ఞాన కేంద్రాలు  ద్వారా చేరవేశారు. వాట్సాప్ గ్రూపులు , ఇతర డిజిటల్ వేదికలు  ద్వారా కూడా సలహాసూచనలు విస్తృతంగా చేరాయి. ఈ మేరకు కెవికె జారీ చేసిన 936 ప్రకటనలు వార్తాపత్రికలలో ప్రచురణయ్యాయి. 193 రేడియో చర్చలు, 57 టీవీ కార్యక్రమాల ద్వారా సందేశాలు ప్రసారం చేశారు.
నైపుణ్య వ్యవస్థలు, మొబైల్ యాప్ లతో సహా ఐసిటి సాధనాలను పరిశోధనా సంస్థలు ఉపయోగించాయి. వీటి ద్వారా గోధుమ, వరి, మొక్కజొన్న, పప్పుధాన్యాలు, చిరుధాన్యాలు, నూనె గింజలు, చెరకు, ఫైబర్ పంటలు, మామిడి, సిట్రస్, అరటి, దానిమ్మ, ద్రాక్ష, లిట్చి, సుగంధ ద్రవ్యాలు, పువ్వులు, కూరగాయలు, పుచ్చకాయలు, కొబ్బరి, కోకో, గడ్డ దినుసు పంటలకు సాగు నిర్వహణ సాంకేతికతలను తెలియజేస్తున్నారు.
మత్స్య పరిశ్రమలో నిమగ్నమైన వివిధ భాగస్వాములకు సమాచారం అందించడం ఐసిఎఆర్ ఆధ్వర్యంలోని ఫిషరీస్ రీసెర్చ్ ఇన్స్టిట్యూట్స్ పలు అంశాలను సిద్ధం చేశాయి.
మానవులలో కొవిడ్-19 పరీక్ష కోసం తమ మూడు పరిశోధనా సంస్థలు ఎన్ఐహెచ్ఎస్ఏడి-భోపాల్, ఐవిఆర్ఐ-ఇజత్నగర్, ఈక్విన్స్పై ఎన్ఆర్సి-హిసార్ ను ఐసిఎఆర్ నోటిఫై చేసింది. పర్యావరణ మరియు అటవీ మంత్రిత్వ శాఖ ద్వారా జంతుశాలల్లో జంతువుల నుండి నమూనాలను కొవిడ్ పరీక్ష చేయడం కోసం కూడా ఈ సంస్థలను నియమించింది. ఆరోగ్యసేతు యాప్ గురించి సుమారు 25 లక్షల మంది రైతులకు సమాచారం చేరవేస్తే ఇప్పటికే 2.92 లక్షల మంది రైతులు ఆ యాప్ ని డౌన్ లోడ్ చేసుకున్నారు.
నూతన మరియు పునరుత్పాదక శక్తి మంత్రిత్వ శాఖ
పీఎం -కుసుమ్ పథకం గురించి సాధారణ ప్రజలకు సూచన జారీ చేసిన ఎంఎన్ఆర్ఈ
నూతన, పునరుత్పాదక ఇంధన మంత్రిత్వ శాఖ  ప్రధాన మంత్రి కిసాన్ ఊర్జా సురక్ష ఏవం ఉత్థాన్ మహాభియాన్  పథకాన్ని అమలు చేస్తోంది, ఈ పథకం కింద స్వతంత్ర సోలార్ పంపుల ఏర్పాటుకు మరియు వ్యవసాయ పంపుల సోలారైజేషన్ కోసం సబ్సిడీ అందించబడుతుంది. రైతులు రెండు మెగావాట్ల వరకు గ్రిడ్-కనెక్ట్ చేయబడిన సోలార్ పవర్ ప్లాంట్లను కూడా ఏర్పాటు చేసుకోవచ్చు. ఈ పథకం రాష్ట్ర ప్రభుత్వాల యొక్క నియమించబడిన ఆయా శాఖలచే అమలు చేయబడుతోంది. ఇలా నియమించబడిన విభాగాల వివరాలు ఎంఎన్ఆర్ఈ వెబ్సైట్ www.mnre.gov.inలో అందుబాటులో ఉన్నాయి. పథకం ప్రారంభించిన తర్వాత, కొన్ని మోసపూరిత వెబ్సైట్లు పీఎం-కుíసుమ్ పథకం కోసం తాము రిజిస్ట్రేషన్ పోర్టల్గా పేర్కొంటున్నట్టుగా మంత్రిత్వ శాఖ గమనించింది. ఇటువంటి అనధికార వెబ్సైట్లు పథకంపై ఆసక్తి ఉన్న వ్యక్తుల నుండి డబ్బు మరియు సమాచారాన్ని సేకరిస్తున్నాయి. ఈ నేపథ్యంలో సాధారణ ప్రజలకు ఎలాంటి నష్టం జరగకుండా ఉండేందుకు, ఎంఎన్ఆర్ఈ గతంలో పబ్లిక్ నోటీసులు జారీ చేసింది, ఇలాంటి మోసపూరితమైన వెబ్సైట్లలో ఎటువంటి రిజిస్ట్రేషన్ ఫీజును జమ చేయవద్దని లేదా వ్యక్తిగత సమాచారాన్ని పంచుకోవద్దని సాధారణ ప్రజలకు సూచించింది. ఇలాంటి ఫిర్యాదుల స్వీకరించి, అక్రమార్కులపై కూడా చర్యలు తీసుకున్నారు. అనేక నకిలీ రిజిస్ట్రేషన్ పోర్టల్లను బ్లాక్ చేశారు. ఇలాంటి మోసపూరిత వెబ్సైట్లతో పాటు, సంభావ్య లబ్ధిదారులను తప్పుదారి పట్టించడానికి వాట్సాప్, ఇతర మార్గాలను కూడా ఉపయోగిస్తున్నారు. అందువల్ల, పీఎం-కుసుమ్ స్కీమ్పై ఆసక్తి ఉన్న వ్యక్తులు ఏదైనా వ్యక్తిగత సమాచారాన్ని అందించడానికి లేదా డబ్బు డిపాజిట్ చేయడానికి ముందు వెబ్సైట్ యొక్క ప్రామాణికతను తనిఖీ చేసుకోవాలని మంత్రిత్వ శాఖ గట్టిగా సూచించింది. పీఎం-కుసుమ్ స్కీమ్ కోసం రిజిస్ట్రేషన్ పోర్టల్ అని క్లెయిమ్ చేసే వాట్సాప్/ ఎస్ఎంఎస్ ద్వారా స్వీకరించబడిన ఏదైనా ధ్రువీకరించని లేదా అనుమానాస్పద లింక్పై క్లిక్ చేయవద్దని మంత్రిత్వ శాఖ ఇంకా సూచించింది. ఈ మేటి పథకంలో పాల్గొనడానికి అర్హత, అమలు ప్రక్రియకు సంబంధించిన సమాచారం ఎంఎన్ఆర్ఈ, వెబ్సైట్ http://www.mnre.gov.in లేదా పీఎం-కుసుమ్ సెంట్రల్ పోర్టల్ https://pmkusum.mnre.gov.inలో అందుబాటులో ఉంది: లేదా టోల్-ఫ్రీ సంఖ్య 1800-180-3333కు డయల్ చేయండి
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 టీకాల కార్యక్రమం: అపోహలు, వాస్తవాలు
9 రకాల నిర్దిష్టమైన గుర్తింపు కార్డులు, మొబైల్ ఫోన్ లేనివారి టీకాల కోసం ప్రత్యేక ఏర్పాట్లు
వృద్ధులు, దివ్యాంగులకు ఇళ్ల సమీపంలోనే టీకాల అందుబాటు
జాతీయ సగటు కంటే గ్రామీణ/ గిరిజన ప్రాంతాల్లోనే టీకాల పంపిణీ మెరుగు
ఇళ్ళులేనివారిని టీకాల కార్యక్రమంలొ నమోదు చేసుకోవటం లేదంటో కొన్ని నిరాధారమైన వార్తలు ప్రచారమవుతున్నాయి. కొన్ని సాంకేతిక కారణాలు చూపుతూ వారిని తీకాలకు దూరం చేస్తున్న అపోహలకు ప్రచారం కల్పిస్తున్నారు. తప్పని సరి డిజిటల్ రిజిస్ట్రేషన్ అవసరమని, కంప్యూటర్ లో నమోదుకు తప్పనిసరిగా ఇంగ్లిష్ తెలిసి ఉండాలని , లేదా ఇంటర్నెట్ తో కూడిన స్మార్ట్ ఫోన్ ఉండి తీరాలని తప్పుడు ప్రచారం జరుగుతోంది.
ఇవ్వనీ నిరాధారమైన తప్పుడు ప్రచారాలే. ఇందులొ ఏ మాత్రం నిజం లేదు. అందుకే ఈ దిగువ వివరణ ఇవ్వటమైంది:
1. కోవిడ్ టీకాలు తీసుకోవటానికి సొంత మొబైల్ ఫోన్ ఉండి తీరాలన్న నిబంధన లేదు.
2. టీకా తీసుకోవటానికి చిరునామా ధ్రువీకరణ కూడా అవసరం లేదు.
3. ముందుగా కొవిన్ పోర్టల్ లో నమోదు చేసుకొని తీరాలన్న నియమం కూడా లేదు
4. వాడకందారులు సులభంగా అర్థం చేసుకోవటానికి వీలుగ కొవిన్ పోర్ట; ఇప్పుడు 12 భాషలలో అందుబాటులో ఉంది. అవి: హిందీ, మలయాళం, తమిళం, తెలుగు, కన్నడ, మరాఠీ, గుజరాతీ, ఒడియా బెంగాలీ, అస్సామీ, గురుముఖి , ఇంగ్లిష్
కోవిన్ అనేది వివిధ అంశాలను ఇముడ్చుకోగల ఒక ఐటి వ్యవస్థ. చాలా సరళంగా అన్ని రకాల ఫీచర్లతో రూపొందింది. దేశంలోని మారుమూల ప్రాంతాలవారికి సైతం అనుగుణంగా తీర్చిదిద్దబడింది. గుర్తింపు కోసం 9 రకాల గుర్తింపు కార్డులు  టీకాలకు అవసరమని చెప్పినా ఈ తొమ్మిది రకాలలో ఏదీ లేని వారు సైతం మొబైల్ ఫోన్ లేకపోయినా సరే టీకాలు తీసుకోవటానికి కొన్ని ప్రత్యేక ఏర్పాట్లు జరిగాయి. ఈ ప్రత్యేక ఏర్పాట్ల వలన ఇవేవీ లేని 2 లక్షలమందికి కూడా ఇప్పటిదాకా టీకాలివ్వటం జరిగింది. వృద్ధులు, దివ్యాంగుల కోసం వాళ్ల ఇళ్లకు వీలైనంత సమీపంలో టీకా కేంద్రాలు ఉండేలా చూడాలని భారత ప్రభుత్వం 2021 మే 21న ఆదేశాలిచ్చింది. [https://www.mohfw.gov.in/pdf/GuidanceNeartoHomeCovidVaccinationCentresforElderlyandDifferentlyAbledCitizens.pdf]
ఇంటర్నెట్ గాని స్మార్ట్ ఫోన్ గాని, చివరికి మామూలు ఫోన్ గాని అందుబాటులో లేనివారికి ఉచితంగా టీకా కేంద్రంలోనే రిజిస్టర్ చేసుకునే అవకాశం కూడా ఏర్పాటైంది. అన్ని ప్రభుత్వ టీకా కేంద్రాలకు నేరుగా వెళ్ళి ఈ సౌకర్యం వాడుకోవచ్చు. ఇప్పటివరకు 80% టీకాల పంపిణీ అలా నేరుగా వచ్చి తీసుకున్నవారికి ఇచ్చినవే. కనీస సమాచారం కోసమే టీకాలిచ్చేవారు రిజిస్ట్రేషన్ ప్రక్రియ చేపడుతున్నారు. స్వయంగా లబ్ధిదారు రిజిస్టర్ చేసుకోవటం కూడా సమాచారం కోసమే.
పైగా కోవిడ్ టీకాల కార్యక్రమం జాతీయ సగటు కంటే గిరిజన జిల్లాలలోనే అధికంగా ఉన్నట్టు కూడా నమోదైంది. టీకా కేంద్రాలలో 70% పైగా గ్రామీణ ప్రాంతాల్లోనే ఉన్నాయి. వాటిలో 26 వేల ప్రాథమిక ఆరోగ్య కేంద్రాలు, మరో 26 వేల ఉప ఆరోగ్య కేంద్రాలు ఉన్నాయి.
రాష్ట్రపతి సచివాలయం
రేపు 'ఛేంజ్ ఆఫ్ గార్డ్' వేడుక రద్దు
జీ20 సదస్సు కారణంగా, రేపు  రాష్ట్రపతి భవన్లో 'ఛేంజ్ ఆఫ్ గార్డ్' వేడుక జరగదు.
పెట్రోలియం- సహజ వాయువుల మంత్రిత్వ శాఖ
ఒడిశా కేంద్ర విశ్వవిద్యాలయంలో కొత్త సౌకర్యాల కల్పనకు శంకుస్థాపన చేసిన పెట్రోలియం శాఖ మంత్రి శ్రీ ధర్మేంద్ర ప్రధాన్, కేంద్ర విద్యాశాఖ మంత్రి శ్రీ పోఖ్రియాల్
కేంద్ర పెట్రోలియం శాఖ మంత్రి శ్రీ ధర్మేంద్ర ప్రధాన్, విద్యాశాఖ మంత్రి శ్రీ రమేష్ పోఖ్రియాల్ కలిసి.. ఒడిశా కోరాపుట్లోని కేంద్ర విశ్వవిద్యాలయం లో కొత్త సౌకర్యాల కల్పనకు శంకుస్థాపన చేశారు. తరగతి గదుల సముదాయం, గ్రంథాలయం, సిబ్బంది నివాస సముదాయాలను ఇక్కడ నిర్మించనున్నారు.
ఒడిశాలో ఉన్నతస్థాయి విద్యకు ప్రధాన కేంద్రంగా సీయూవో మారుతోందని సంతోషం వ్యక్తం చేసిన శ్రీ ధర్మేంద్ర ప్రధాన్, అధ్యాపకులు, విద్యార్థులను అభినందించారు. ఒడిశాలో ఉన్నత స్థాయి విద్యపై ప్రధాని మోదీ ప్రత్యేక దృష్టి పెట్టారన్న కేంద్రమంత్రి.., ఐఐఎం, ఐఐటీ, ఐఐఎస్ఈఆర్, సీఐపీఈటీ, ఎన్ఐఎస్ఈఆర్, ఐసీటీ-ఐవోసీఎల్ వంటి ప్రఖ్యాత విద్యాకేంద్రాలను ఒడిశాలో ఏర్పాటు చేశామన్నారు. ఒక ప్రాంత అభివృద్ధి కోసం పరిశ్రమ-విద్య-ప్రభుత్వ భాగస్వామ్యాన్ని కొత్త విద్యావిధానం బలోపేతం చేస్తుందని చెప్పారు. కొరాపుట్లో గిరిజన వైవిధ్యం గొప్పదని కేంద్రమంత్రి చెప్పారు. విస్తృత, సృజనాత్మక బోధనలపై ఎన్ఈపీ-2020 దృష్టి పెట్టిందని, వెనుకబడిన విద్యార్థులకు మరిన్ని అవకాశాలను అందించేలా సీఈవోను ముందుకు నడిపిస్తుందని, పరిశోధన ఆధారిత గిరిజన, మానవ శాస్త్ర అధ్యయనాలను ప్రోత్సహిస్తుందని అన్నారు.
వ్యవసాయ పరిశోధనలు పెంచినందుకు, కోరాపుట్ అల్లం వంటి ప్రపంచ ప్రఖ్యాత సేంద్రియ వ్యవసాయ ఉత్పత్తులకు ఉత్తమ, పెద్ద మార్కెట్లను అన్వేషిస్తున్నందుకు శ్రీ ప్రధాన్ విద్యార్థులను అభినందించారు. ఒడిశాతోపాటు భారత్ను విజ్ఞాన మార్గంలోకి సీయూవో నడిపిస్తుందని, ఆత్మనిర్బర్ భారత్ సాధనలో మార్గదర్శి అవుతుందని విశ్వాసం వ్యక్తం చేశారు.
"జాతీయ విద్యావిధానం-2020కి అనుగుణంగా తన లక్ష్యాలు, పద్ధతులను మార్చుకున్న సీయూవోను చూసి సంతోషిస్తున్నా. సీయూవోలోకి ముఖ్యమైన విజ్ఞాన, సాంఘిక శాస్త్ర కోర్సుల చేరిక, ప్రస్తుత అధ్యాపకుల్లో నాణ్యతను మరింత పెంచుతుందని భావిస్తున్నా" అని కేంద్ర విద్యాశాఖ మంత్రి విశ్వాసం వ్యక్తం చేశారు. ఒడిశా కేంద్ర విశ్వవిద్యాలయం అధ్యాపకులు, విద్యార్థులు, పాలన సిబ్బందికి శుభాకాంక్షలు తెలిపారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పట్టణ వలసదారులు/పేదలు భరించగలిగే సరసమైన అద్దె ఇళ్ల నిర్మాణ సముదాయాల అభివృద్ధికి కేబినెట్ ఆమోదం
ప్రధాన్ మంత్రి ఆవాస్ యోజన - అర్బన్  కింద ఉప-పథకంగా పట్టణ వలస / పేదలకు సరసమైన అద్దె గృహ సముదాయాలను  అభివృద్ధి చేయడానికి ప్రధాని శ్రీ నరేంద్ర మోడీ అధ్యక్షతన కేంద్ర మంత్రివర్గం అనుమతి ఇచ్చింది.
దీని కింద ప్రభుత్వ నిధులతో కట్టి ప్రస్తుతం ఖాళీగా ఉన్న గృహ సముదాయాలు ఏఆర్హెచ్సి లుగా 25 సంవత్సరాల పాటు రాయితీ ఒప్పందాల కింద మారుస్తారు. మరమ్మతులు / రెట్రోఫిట్, గదుల నిర్వహణ, నీరు, మురుగు / సెప్టేజ్, పారిశుధ్యం, రహదారి వంటి మౌలిక సదుపాయాల విషయంలో ఖాళీలను పూరించడం అనే రాయితీల ద్వారా సముదాయలను నివాసయోగ్యంగా చేస్తారు. రాష్ట్రాలు / యుటిలు పారదర్శక బిడ్డింగ్ ద్వారా రాయితీలను ఎన్నుకుంటాయి. మునుపటిలాగే తదుపరి చక్రం పునః ప్రారంభించడానికి లేదా సొంతంగా అమలు చేయడానికి కాంప్లెక్సులు 25 సంవత్సరాల తరువాత యుఎల్బి కి తిరిగి వస్తాయి.
వినియోగ అనుమతి, 50% అదనపు ఎఫ్ఎఆర్ / ఎఫ్ఎస్ఐ, ప్రాధాన్యత రంగ రుణ రేటు వద్ద రాయితీ రుణం, సరసమైన గృహాలకు సమానంగా పన్ను ఉపశమనం మొదలైన ప్రత్యేక ప్రోత్సాహకాలు ప్రైవేటు / ప్రభుత్వ సంస్థలకు 25 సంవత్సరాల పాటు తమ సొంత ఖాళీ స్థలంలో ఎఆర్హెచ్సిలను అభివృద్ధి చేయడానికి అందిస్తారు.
ఉత్పాదక పరిశ్రమలలో శ్రామికశక్తిలో ఎక్కువ భాగం, ఆతిథ్య, ఆరోగ్య, దేశీయ / వాణిజ్య సంస్థలలోని సర్వీసులు అందించే వారు, నిర్మాణ లేదా ఇతర రంగాలు, కార్మికులు, విద్యార్థులు మొదలైనవి గ్రామీణ ప్రాంతాల నుండి లేదా చిన్న పట్టణాల నుండి వచ్చి మెరుగైన అవకాశాలను కోరుకునే వారు ఉంటారు. వీరంతా ఎఆర్హెచ్సి ల క్రింద లక్ష్య లబ్ధిదారులుగా ఉంటారు.
టెక్నాలజీ ఇన్నోవేషన్ గ్రాంట్ రూపంలో 600 కోట్ల రూపాయల వ్యయం అంచనా వేయడం అయింది, ఇది నిర్మాణానికి గుర్తించిన వినూత్న సాంకేతిక పరిజ్ఞానాన్ని ఉపయోగించి ప్రాజెక్టుల కోసం విడుదల చేస్తారు. సుమారుగా మూడు లక్షల మంది లబ్ధిదారులు ప్రారంభంలో ఎఆర్హెచ్ సి ల పరిధిలో ఉంటారు.
ఎఆర్హెచ్ సి లు పట్టణ ప్రాంతాల్లో కొత్త పర్యావరణ వ్యవస్థను సృష్టిస్తాయి, పని ప్రదేశానికి దగ్గరగా సరసమైన అద్దెకు గృహాలను అందుబాటులో ఉంచుతాయి. ఎఆర్హెచ్ సి ల క్రింద పెట్టుబడి కొత్త ఉద్యోగ అవకాశాలను సృష్టిస్తుందని భావిస్తున్నారు. ఎఆర్హెచ్ సి లు అనవసరమైన ప్రయాణం, రద్దీ, కాలుష్యాన్ని తగ్గిస్తాయి. ప్రభుత్వ నిధులతో ఖాళీగా పడి ఉన్న ఇళ్ల ఆర్థిక ఉత్పాదక ఉపయోగం కోసం ఎఆర్హెచ్ సి లుగా మారుస్తారు. వివిధ సంస్థలు ఎంటిటీలకు తమ ఖాళీగా ఉన్న భూమిపై ఎఆర్హెచ్ సి లను అభివృద్ధి చేయడానికి ఈ పథకం అనుకూలమైన వాతావరణాన్ని సృష్టిస్తుంది, ఇది కొత్త పెట్టుబడి అవకాశాలను, అద్దె గృహనిర్మాణ రంగంలో పారిశ్రామిక ఔత్సాహితను ప్రోత్సహిస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మంత్రిత్వ శాఖలు / విభాగాల వర్గంలో 2022-23కు గాను తొలి ప్రతిష్టాత్మక రాజ్ భాషా కీర్తి పురస్కారాన్ని దక్కించుకున్న కేంద్ర మంత్రి డాక్టర్ జితేంద్ర సింగ్ నేతృత్వంలోని పింఛన్లు, పింఛనుదారుల సంక్షేమ విభాగం
కార్యదర్శి వి. శ్రీనివాస్ నేతృత్వంలో డిఒపిపిడబ్ల్యు 300మందికన్నా తక్కువ సిబ్బందితో ఉత్తమ పనితీరు కనబరుస్తున్న విభాగంగా గౌరవాన్ని పొందడం ఇది వరుసుగా రెండవ ఏడాది
దాదాపు 300మంది కన్నా తక్కువ సిబ్బంది కలిగిన మంత్రిత్వ శాఖలు/ విభాగాలు అన్న కేటగిరీలో 2022-23 సంవత్సరానికిగాను ప్రతిష్ఠాత్మక తొలి రాజ్భాషా కీర్తి పురస్కారాన్ని సిబ్బంది, ప్రజా ఫిర్యాదులు & పింఛన్లు శాఖ సహాయ మంత్రి డాక్టర్. జితేంద్ర సింగ్ నాయకత్వంలోని పింఛన్లు & పింఛనుదారుల సంక్షేమ విభాగం దక్కించుకుంది. అత్యంత వైభవంగా గురువారం పూణెలో జరిగిన అఖిలభారతీయ రాజభాషా సమ్మేళన్ & హిందీ దివస్ వేడుకలోఈ పురస్కారాన్ని సహాయ మంత్రి శ్రీ అజయ్ కుమార్ మిశ్ర నుంచి డిఒపిపిడబ్ల్యు తరుఫున అదనపు కార్యదర్శి  శ్రీ సంజవ్ నారాయణ్ మాథుర్ అందుకున్నారు.
కాగా, అత్యుత్తమ పనితీరును చూపుతున్న300 కన్నా తక్కువ సిబ్బందిగల మంత్రిత్వ శాఖలు/ విభాగాలు కేటగిరీలో ఒకటిగా కార్యదర్శి  శ్రీ వి. శ్రీనివాస్ నేతృత్వంలోని పింఛన్లు & పింఛన్ల సంక్షేమ విభాగం గౌరవాన్ని దక్కించుకోవడం వరుసగా ఇది రెండవసారి.
హోం వ్యవహారాల మంత్రిత్వ శాఖలోని అధికారా భాషా విభాగం నిర్వహించే అఖిల భారతీయ రాజభాషా సమ్మేళన్ & హిందీ దివస్ సందర్భంగా 300మంది సిబ్బందికన్నా తక్కువగా ఉండి ఉత్తమంగా భాషను అమలు చేస్తున్నమంత్రిత్వశాఖలు/ విభాగాలలో మొదటి వరుసలో నిలిచి న విభాగానికి ప్రతిఏడాదీ ప్రతిష్ఠాత్మక రాజ్ భాషా కీర్తి పురస్కారాన్ని అందిస్తారు. ఈ సమ్మేళనంలో అసిస్టెంట్ డైరెక్టర్  శ్రీమతి మంజు గుప్తా, శ్రీ అనిల్ కుమార్ కొయిరి, శ్రీ రాజేశ్వర్ శర్మ, అండర్ సెక్రెటరీ శ్రీ రాజేష్ కుమార్, అదనపు కార్యదర్శి శ్రీ సంజీవ్ నారాయణ మాథుర్తోకలిసి పింఛన్లు & పింఛనుదార్ల సంక్షేమం కు ప్రాతినిధ్యం వహించారు.
పార్లమెంటరీ వ్యవహారాలు
ఈ నెల 17న అఖిలపక్ష సమావేశం ఏర్పాటు చేస్తున్న కేంద్ర ప్రభుత్వం
పార్లమెంట్ సమావేశాలకు ముందు రోజు, 2023 సెప్టెంబర్ 17వ తేదీ ఆదివారం నాడు, పార్లమెంట్లోని రాజకీయ పార్టీల సభా పక్ష నాయకులతో అఖిలపక్ష సమావేశాన్ని పార్లమెంటరీ వ్యవహారాల మంత్రిత్వ శాఖ ఏర్పాటు చేసింది.
2023 సెప్టెంబర్ 18 నుంచి సెప్టెంబర్ 22 వరకు పార్లమెంట్ సమావేశాలు జరుగుతాయి.
పౌర విమానయాన మంత్రిత్వ శాఖ
గ్వాలియర్ కోటలో అంతర్జాతీయ యోగా దినోత్సవం -2022ను నిర్వహించనున్న పౌర విమానయాన మంత్రిత్వ శాఖ;
- చారిత్రాత్మక ప్రదేశంలో వేడుకలకు నాయకత్వం వహించనున్న శ్రీ జ్యోతిరాదిత్య ఎం. సింధియా
పౌర విమానయాన మంత్రిత్వ శాఖ 2022 జూన్ 21న అంతర్జాతీయ యోగా దినోత్సవాన్ని జరుపనుంది,ఇందులో భాగంగా శాఖ గ్వాలియర్ కోటలో 2,000 కంటే ఎక్కువ మందితో భారీ యోగా ప్రదర్శనను నిర్వహించనుంది. ఈ కార్యక్రమాన్ని కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా ప్రారంభించి, నాయకత్వం వహిస్తారు. ప్రధాన మంత్రి శ్రీ నరేంద్ర మోదీ చొరవతో, ఐక్యరాజ్యసమితి జనరల్ అసెంబ్లీ 2014లో జూన్ 21వ తేదీని అంతర్జాతీయ యోగా దినోత్సవంగా  ప్రకటించాలని చారిత్రాత్మక నిర్ణయం తీసుకుంది. యోగా మన దేశ సాంస్కృతిక మరియు ఆధ్యాత్మిక వారసత్వంలో అంతర్భాగమైనందున, యోగాకు ప్రపంచవ్యాప్త ఆమోదం లభించింది. మన దేశానికి గర్వకారణంగా నిలిచింది. ఈ సంవత్సరం అంతర్జాతీయ యోగా దినోత్సవం "ఆజాది కా అమృత్ మహోత్సవ్" సంవత్సరంలో వస్తుంది. దీని కోసం ఆయుష్ మంత్రిత్వ శాఖ భారతదేశం అంతటా 75 దిగ్గజ ప్రదేశాలలో అంతర్జాతీయ యోగా దినోత్సవాన్ని నిర్వహించాలని నిర్ణయించింది, ఇది భారతదేశాన్ని ప్రపంచ స్థాయిలో బ్రాండింగ్ చేయడంలో సహాయపడుతుందనే ఉద్దేశంతో దీనిని చేపట్టారు. ఈ సంవత్సరం ఐడీవై 2022 వేడుకలు “యోగా ఫర్ హ్యుమానిటీ” అనే ఇతివృత్తంతో సాగనున్నాయి. ఇది COVID-19 మహమ్మారి యొక్క గరిష్ట సమయంలో, బాధలను తగ్గించడంలో మరియు అభివృద్ధి చెందుతున్న కోవిడ్ అనంతర భౌగోళిక-రాజకీయ దృష్టాంతంలో కూడా యోగా మానవాళికి ఎలా ఉపయోగపడిందో వర్ణిస్తుంది. కలిసి కరుణ, దయ, ఐక్యతా భావాన్ని పెంపొందించడం మరియు ప్రపంచవ్యాప్తంగా ప్రజలలో స్థితిస్థాపకతను పెంపొందించేలా చేస్తుంది. కామన్ యోగా ప్రోటోకాల్, నిపుణులచే యోగాపై ఉపన్యాసం, యోగా ప్రదర్శన వంటి కొన్ని కార్యక్రమాలు ఈ వేడుకలలో భాగంగా చేపట్టబడతాయి.
రహదారి రవాణా, హైవేల మంత్రిత్వ శాఖ
బిహెచ్ సిరీస్ సవరణ కోసం ముసాయిదా నోటిఫికేషన్
భారత్  సిరీస్ నమోదు గుర్తును నియంత్రించే నిబంధనలలో సవరణలను నోటిఫై చేసేందుకు రోడ్డు రవాణా & రహదారుల మంత్రిత్వ శాఖ  04 అక్టోబర్ 2022న జి.ఎస్.ఆర్. 672  ముసాయిదా నోటిఫికేషన్ను జారీ చేసింది. ఎంఒఆర్టిహెచ్ 26 ఆగస్టు 2021న జి.ఎస్.ఆర్. 594  ద్వారా బిహెచ్ సిరీస్ నమోదు గుర్తును ప్రవేశపెట్టింది. కాగా, ఈ నిబంధనను అమలు చేసే క్రమంలో బిహెచ్ సిరీస్ పర్యావరణ వ్యవస్థను బలోపేతం చేసే దిశగా పలు విజ్ఞాపనా పత్రాలను శాఖ అందుకుంది.
బిహెచ్ సిరీస్ అమలు పరిధిని మరింత మెరుగుపరిచి, విస్త్రతం చేసే కృషిలో భాగంగా ఎంఒఆర్టిహెచ్ దిగువన పేర్కొన్న కీలక అంశాలతో నూతన నిబంధనలను ప్రతిపాదించిందిః
1. బిహెచ్ సిరీస్ నమోదు గుర్తు ఉన్న వాహనాలను బిహెచ్ సిరీస్కు అర్హులైన లేదా అనర్హులైన ఇతర వ్యక్తులకు బదిలీ చేయడాన్ని సులభతరం చేశారు.
(2. ప్రస్తుతం సాధారణ రిజిస్ట్రేషన్ గుర్తు ఉన్న వాహనాలను కూడా బిహెచ్ సిరీస్ నమోదు ముద్రకు మార్చుకోవచ్చు. అయితే, అవసరమైన పన్నును చెల్లించడం ద్వారా బిహెచ్ సిరీస్ రిజిస్ట్రేషన్ ముద్రను పొందేందుకు వ్యక్తులు అర్హులయ్యే సౌకర్యం కలిగించింది.
3. పౌరులకు మరింత సౌలభ్యాన్ని అందించడానికి, వారు తమ నివాస స్థలం లేదా పని ప్రదేశం నుంచి బిహెచ్ సిరీస్ కోసం దరఖాస్తును సమర్పించడాన్ని సులభతరం చేసందుకు 48 నిబంధనలో సవరణను ప్రతిపాదించారు.
4. దుర్వినియోగాన్ని నిరోధించేందుకకు ప్రైవేటు రంగ ఉద్యోగులు సమర్పించవలసిన వర్కింగ్ సర్టిఫికెట్ ను మరింత పటిష్టం చేశారు.
గెజెట్ నోటిఫికేషన్ను చూసేందుకు దిగువన క్లిక్ చేయండిః
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 185.21 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.62 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది.రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది.ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు,కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,85,21,44,495
|
|
అందుబాటులోని నిల్వలు
|
|
15,62,45,516
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 185.21 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.62 కోట్లకుపైగా  నిల్వలు అందుబాటులో ఉన్నాయి.